«Julenatt» -
Førjulskonsert med noen av våre fremste artister

Den tradisjonsrike førjulskonserten «Julenatt» er i gang med en omfattende førjulskonsert i flere kirker i Sør-Norge. Det er artistene **Gaute Ormåsen, Christian Ingebrigtsen, Trine Rein** som sammen med musikerne **Trond Lien på piano, og Frøydis Grorud på** **saksofon og fløyte** som også i år skal **s**kape adventsstemning med førjulskonserten ***Julenatt.*** Konserten blir arrangert for fjerde år på rad i samarbeid med utviklingsorganisasjonen Strømmestiftelsen.

***Fredag 2. desember er det konsert i Lillehammer kirke klokka 17.30, og i Gjøvik kirke klokka 21.30. den 3. desember er det konsert i Vang kirke klokka 17.00 og i Stange kirke klokka21.30. Søndag 4. desember er det to konserter i Brumunddal kirke klokka 17.00 og 21.00 og mandag 5. desember er det Julenatt i Elverum kirke.***

Det er noen av våre mest populære og svært rutinerte artister som nå legger ut på juleturné i flere av våre kirker. Repertoaret vil også i år bestå av kjente og kjære julesanger som spenner fra tradisjonsrik populærmusikk til klassiske perler.

*— Tenk å få lov til å bruke adventstiden til å formidle julens budskap gjennom våre vakre julesanger, i fantastiske kirkerom og i møte med et forventningsfullt publikum! Kan man ha det bedre?» spør Trine Rein med et stort smil. I år er hun med på turneen for andre gang på rad*.

Frem til og med den 22. desember skal de holde 46 konserter i 44 kirker i Sør-Norge.
*Julenatt* avsluttes i Nordstrand kirke den 22. desember klokka 18.00.

*Bildetekst: Fra venstre: Trond Lien,* Trine Rein, Gaute Ormåsen, Christian Ingebrigtsen og Frøydis Grorud.
Foto: Jarle Nyttingnes

*For mer informasjon
Håkon Ims + 47 915 77 345*Presse og samfunnskontakt Asle Stalleland + 47 92 21 74 78